E si negare la fiaduria, e el otro gelo probare , devegelo todo pagar dobrado, quanto el pecho : e de tal entrega como esta devele valer al Merino la meitat quanto en lo del dobro, e la otra meitat al querelloso ; e si mueble non ovier, deve prendarle el cuerpo por ello ; e si viene antel Alcalle ante que sea preso con el querelloso , e el Alcalle mandase, quel cumpra de derecho, e non fallaren mueble en que entregar aquel querelloso, e si se fuer , e quedase en la viella bestias , o otra prenda , develo pechar el que lo metio en la fiaduria por cada bestia quatro , e su cebada por cada dia ; e si la prenda fuer ropa, o otras tales cosas , deven pechar al dueño de la prenda quanto ganare cada dia de suo menester.